৭. প্রধানমন্ত্রী শেখ হাসিনা গৃহীত একাধিক কল্যাণ কর্মসূচি প্রবীণ জনগোষ্ঠীর কাছে তাঁকে প্রবীণদরদী হিসেবে প্রতিষ্ঠা করেছে। ঐতিহাসিক বয়স্কভাতা কর্মসূচি প্রচলন, পেনশন সুবিধা সম্প্রসারণ, প্রবীণদের স্বাস্থ্যসেবা উন্নীতকরণ, অবসর গ্রহণের বয়স বৃদ্ধি, ২০১৩ সালে জাতীয় প্রবীণ নীতিমালা এবং পিতা-মাতার ভরণ-পোষণ আইন প্রণয়ন করা ছাড়াও প্রবীণ উন্নয়ন ফাউন্ডেশন আইন প্রণয়নের কাজ প্রায় চূড়ান্ত পর্যায়ে পৌঁছেছে। সকল নাগরিকের জন্যে সামাজিক পেনশন ব্যবস্থা চালুর বলিষ্ঠ প্রস্তাব বর্তমান সরকার সক্রিয়ভাবে বিবেচনা করছে। তাছাড়া, প্রস্তাবিত প্রবীণ উন্নয়ন ফাউন্ডেশান আইন প্রণীত এবং কার্যকর হলে বিশ্বের দরবারে বাংলাদেশের সামাজিক মর্যাদা এবং গুরুত্ব শতগুণে বৃদ্ধি পাবে। এসকল উদ্যোগের পেছনে কাজ করেছে প্রবীণদরদী শেখ হাসিনার একান্ত মানবচিন্তা আর দেশপ্রেমের মহানুভবতা। জাতির পিতা বঙ্গবন্ধু শেখ মুজিবুর রহমানের রেখে যাওয়া অসমাপ্ত সামাজিক দায়িত্বগুলো অত্যন্ত আন্তরিকতার সাথে তিনি বাস্তবায়ন করে যাচ্ছেন। একজন আলোকিত নারী হিসেবে বাংলাদেশ তথা বিশ্ব পরিমণ্ডলে নিজেকে তিনি সমাজ সংস্কারের রোল মডেল বা উজ্জ্বল দৃষ্টান্ত হিসেবে প্রতিষ্ঠিত করেছেন। নারীত্ব এবং বার্ধক্য বাংলাদেশের সামাজিক উন্নয়নের পথে কোন বাধা নয় বরঞ্চ সুযোগ ও সহযোগী, তা শেখ হাসিনা প্রমাণ করে দিয়েছেন। এদেশের প্রায় দেড় কোটি নাগরিক সমৃদ্ধ প্রবীণগোষ্ঠী তাঁর কাছে যারপর নাই কৃতজ্ঞ এবং শ্রদ্ধাবনত।